open-index/open-wikipedia-markdown huggingface dataset:
Parpala

**Parpala** on sukunimi, joka on muun muassa seuraavilla suomalaisilla henkilöillä:

* Esko Parpala (s. 1965), keskimatkojen juoksija
* Henriikka Parpala (s. 1998), pituushyppääjä
* Matti Parpala (s. 1986), yrittäjä ja kaupunginvaltuutettu (Kokoomus)
Ski Classics 2017–2018

**Ski Classics 2017–2018** oli maastohiihdon maratonkilpailujen sarjan Ski Classicsin kahdeksas kilpailukausi. Kausi alkoi 26. marraskuuta 2017 Sveitsin Pontresinassa ja päättyi 14. huhtikuuta 2018 Suomen Levillä. Kilpailukausi käsitti 11 kilpailua seitsemässä eri maassa.

## Kilpailut

### Miehet

### Naiset

## Lähteet
Hoppu

**Hoppu** voi tarkoittaa:

* Esko Hoppu (1935–2016), oikeustieteilijä
* Kaarle Wäinö Hoppu (1885–1968), toimittaja ja Helsingin kaupungin satamajohtaja
* Kari Hoppu (s. 1963), juristi ja professori, Esko Hopun poika
* Tuomas Hoppu (s. 1967), historiantutkija ja filosofian tohtori.
Lotvonen

**Lotvonen** on muun muassa seuraavien henkilöiden sukunimi:

* Esko Lotvonen (s. 1952), kaupunginjohtaja
* Jussi Lotvonen (s. 1981), triathlonisti ja vammaisurheilija
* Kimmo Lotvonen (s. 1976), jääkiekkoilija
* Nea Lotvonen (s. 2001), pesäpalloilija.
Ei kai eilisestä jäänyt vammoja

**Ei kai eilisestä jäänyt vammoja – Poliittiset päiväkirjat 1998–2000** on Erkki Tuomiojan poliittisiin päiväkirjoihin perustuva teos. Teoksen on toimittanut Veli-Pekka Leppänen, ja sen on kustantanut Tammi vuonna 2018.  

Teos on Tuomiojan päiväkirjojen kolmas osa. Hän kertoo alkusanoissa, että kaikkia osia on editoitu samoin periaattein lyhentäen ja karsien erityisesti henkilökohtaista aineistoa, mutta että muistiinpanoja sinänsä ei ole muutettu. Hän muistuttaa, että ne ovat hänen ajankohtaisia tunnelmiensa ja vaikutelmiensa rekisteröintejä ja korostaa, etteivät ne vastaa kaikilta osin hänen myöhempiä käsityksiään. 

Alkuperäiset muistiinpanot siirtyvät aikanaan Kansallisarkistoon ja tutkijoiden käyttöön. Teoksessa on poikkeuksellisen laaja henkilöhakemisto.

Päiväkirja osuu vuosiin, jolloin Tuomioja aloitti ulkoministerinä presidentiksi nousseen Tarja Halosen tuolilla Lipposen toisessa hallituksessa. Hän oletti, tai ”uskotteli itselleen”, kuten Unto Hämäläinen arviossaan sanoo, istuvansa ministerinä kaksi vuotta ja siirtyvänsä sitten kansainvälisiin tehtäviin. Vuosia kertyi kuitenkin kaksitoista.

## Arviot
Hämäläinen huomauttaa arviossaan, että vaikka kyseessä on paksu järkäle, sen ei pidä antaa pelästyttää, sillä teksti vie mukanaan: Tuomioja osaa avata valtapelejä ja poliittisten ratkaisujen sisältöjä.

Alpo Rusi kiinnittää blogissaan huomiota kirjan otsikkoon ja kommentoi: ”ei kai”, sillä Rusin mukaan harva säästyy kritiikiltä, korkeintaan ”samanmieliset tutkijat ja lojaalit avustajat sekä naispuoliset virkamiessihteerit”. Rusin mielestä Tuomioja kirjoittaa kuin ”olisi valtakunnan johtava ajattelija ja päätöksentekijä”. Tuomiojan vakuutuksesta huolimatta Rusi väittää, että muistiinpanoja on peukaloitu jälkikäteen. Hän vihjaa vielä, että teoksen toimittajalla Veli-Pekka Leppäsellä on läheinen yhteys Otto Wille ja Hertta Kuusisen säätiöön.

Myös Riikka Uosukainen viittaa arviossaan Ylen sivulla kirjan nimeen: se on ”näppärä heitto lukijalle. Kirjoittaja tietää olevansa poikkeuksellisen ilkeä päiväkirjamerkinnöissään, mutta kääntää senkin piruiluksi: Luulin olevani aika piruileva”. Uosukainen huomauttaa, että vaikka SDP:llä oli ”ulkopolitiikan värisuora – – presidenttinä Martti Ahtisaari – – pääministerinä Paavo Lipponen ja ulkoministerinä Tarja Halonen. Tuomiojan päiväkirjamerkinnöistä riemukulkua ei huomaa. Hän istuu oppositiossa niin asioiden kuin ihmistenkin suhteen”. Uosukainen sanoo, että politiikasta kiinnostuneille päiväkirjat ovat herkullista luettavaa ja politiikan parissa toimivien kannattaa olla helpottuneita, jos ei nimeä löydy hakemistosta.

Suomenmaan kriitikko Pekka Pohjolainen kiinnittää huomionsa siihen, kuinka Tuomiojan ura ei päässyt nousuun parhaina poliitikkovuosina, sillä edessä oli Paavo Lipposen leveä selkä. Pohjolainen kiittää päiväkirjoja arvokkaiksi poliittiselle historiankirjoitukselle: ne valaisevat peliä, jota Lipposen selän takana ja häntä vastaan käytiin. Pohjolainen toteaa, että Tuomiojan kirjaukset eivät vahvista Lipposesta kuvaa määrätietoisena ja vahvana johtajana viitaten Nizzan huippukokoukseen. Tukijoukotkin alkoivat hermostua lepsuiluun.

## Lähteet
Kiiltotunkkari

**Kiiltotunkkari** (*Alphitobius laevigatus*) on pimikkökuoriaisten (*Tenebrionidae*) heimoon ja *Alphitobius*-sukuun kuuluva kovakuoriaislaji. Aikuiset kiiltotunkkarit ovat väriltään tumman punaruskeita tai mustia ja 5,5–7,0 mm pitkiä. Lajin toukat ovat väriltään keltaisia ja sylinterimäisiä.

Kiiltotunkkarin toukkia voidaan hyönteistaloudessa myydä ja markkinoida sekä valmistaa niistä elintarvikkeita.

## Aiheesta muualla
*Laji.fi: Kiiltotunkkari (''Alphitobius laevigatus'')
*Elintarviketurvallisuusvirasto (Evira): Lista siirtymäaikana sallituista hyönteislajeista 
*ITIS: ''Alphitobius laevigatus'' 
*Bug Guide: Species Alphitobius laevigatus - Black Fungus Beetle 
*Canadian Grain Commission: Black fungus beetle Alphitobius laevigatus 
*Plantwise: Black fungus beetle (Alphitobius laevigatus)
Optima (kirjaintyyppi)

**Optima** on Hermann Zapfin sunnittelema humanistinen sans-serif kirjaintyyppi. Vaikka Optima luokitellaankin yleensä sans-serif kirjaintyypiksi, voidaan sitä oikeastaan pitää päätteettömänä serif-kirjaintyyppinä. Optima on saanut innoituksensa klassisista roomalaisista kapiteelikirjaimista sekä renessanssin aikaisista hautakiviin hakatuista kirjaimista, jotka Zapf näki Firenzessä vuonna 1950. Zapf viimeisteli kirjaintyypin vuonna 1952, ja se tuli saataville metallikirjasimina vuonna 1958. Linotype-versio ilmestyi pari vuotta myöhemmin.

## Lähteet

## Aiheesta muualla
Salla Karhu

**Salla Karhu** (s. 9. huhtikuuta 1994 Orivesi) on suomalainen maajoukkuetason lentopalloilija. Hänen peliroolinsa on yleispelaaja. Hänen pituutensa on 178 cm. Erityisesti vastaanottajana hän on saanut arvostusta. 

Salla Karhun kasvattajaseurana Suomessa sarjatasolla oli Oriveden Ponnistus. Aikuisten mestaruussarjassa hän pelasi ensi kerran Hämeenlinnan Pallokerhossa kaudella 2013–2014. Siitä hän siirtyi LP Kangasalaan seuraavaksi kaudeksi, ja seura saavutti hopeaa. Hän palasi jälleen kaudeksi 2015–2016 Orivedelle kasvattajaseuraansa, joka saavutti pronssia samoin kuin seuraavanakin vuonna. Sitten oli vuorossa jälleen HPK, joka voitti kultaa 2018. Kaudeksi 2018–2019 Karhu siirtyi Ranskaan Quimperin joukkueeseen muun muassa libero Saana Koljosen seuraksi ja jatkoi maajoukkueessa. Kesken kauden Karhu palasi Suomeen ja Hämeenlinnan Lentopallokerhoon (entinen HPK). Kaudeksi 2019–2020 hän solmi sopimuksen pihtiputaalaisen LiigaPlokin kanssa. Joulukuussa 2019 hänen kautensa keskeytyi akillesjänteen katkeamiseen. Huhtikuussa 2020 hän teki seuraavalle kaudelle sopimuksen LP Kangasalan kanssa.

Karhu on pelannut maajoukkueessa 75 maaottelua vuoden 2019 loppuun mennessä. Kauden 2021-22 hän pelasi Unkarissa Békéscsabai Röplabda SE:ssa.

Salla Karhu kertoo valinneensa lentopallon, koska kokee, ettei pärjännyt jääkiekossa.

## Lähteet
Hurrikaani Michael

**Hurrikaani Michael** on vuoden 2018 Atlantin hurrikaanikauden kolmastoista nimetty myrsky, seitsemäs hurrikaani ja 5. luokan hurrikaani  Saffirin–Simpsonin hurrikaaniasteikolla.

Se lähestyi Floridaa 10. lokakuuta, ja sen tieltä evakuoitiin 375&nbsp;000 ihmistä.  Yhdysvaltojen kansallisen hurrikaanikeskuksen mukaan kyseessä on ensimmäinen tunnettu kerta, kun näin voimakas hurrikaani iskee Panhandlen alueelle eli Floridan Meksikonlahden rannikon länsiosaan. Ennustettu myrskyvuoksi oli 3–4 metriä ja sademäärä 300 mm.

Myrskyn rantautuessa sen tuulennopeus oli noin 70 m/s.

Seuraavan vuorokauden kuluessa 713&nbsp;000 kotia ja yritystä oli ilman sähköä, ja ainakin kaksi ihmistä sai surmansa.

## Lähteet
Metrohiiret

**Metrohiiret** on englantilainen animaatiosarja. Metrohiirten jaksot kestävät noin viisi  minuuttia.

## Jaksot
#? (*We Are the Tube Mice*)
#? (*Espace from the 31st Floor*)
#? (*The Riddle*)
#? (*Break Out*)
#? (*Mouses of Pariament*)
#? (*Take Away*)
#? (*High Fliers*)
#? (*Computer Confusion*)
#? (*Catastrophy*)
#? (*Hanks in Town*)
#? (*No Tea for Two*)
#? (*Mice on Ice*)
#? (*Tails from the Crypt*)
#? (*Last Post*)
#? (*Phantoms of L'Opera*)
#? (*Defective Detectives*)
#? (*Waxworks*)
#? (*Art Show*)
#? (*Grated Cheese Robbery*)
#? (*Earthquake*)
#? (*Best Kept Station*)
#? (*Rap That Rat*)
#? (*What a Difference a Day Makes*)
#? (*Marathon Mice*)
#? (*Library*)
#? (*End of the Line*)

## Suomalainen tuotanto

## Lähteet
Roderick Cordobalainen

**Pyhä Rodrigo Cordobalainen** (myös **Rodriguez**, **Roderic**, **Ruderic** tai **Rudericus**; nimi muinaissaksan ilmaisusta *rikas kunniassa*; syntynyt 800-luvulla Etelä-Espanjassa, kuollut 13. maaliskuuta 857 Cordobassa, Espanjassa) oli espanjalainen pappi, marttyyri ja pyhimys. Rodrigolla oli kaksi veljeä, toinen muslimi ja toinen uskostaan luopunut katolilainen, ja he hakkasivat miehen tajuttomaksi, kun hän yritti pysäyttää kaksikon välisen riidan. Muslimi väitti että Roderick halusi itse muslimiksi, mutta pyhimys pakeni, vaikkakin myöhemmin julistettiin apostaatiksi islamista ja pidätettiin. Vankilassa hän tapasi pyhän Salomonin, jota syytettiin myös apostaasista ja pitkän vankeuden jälkeen molemmat mestattiin. Heidän oikeudenkäynnistään, kidutuksistaan ja kuolemastaan on säästynyt jonkin verran tietoa pyhän Eulogiuksen kautta. Hänet kuvataan pappina messuvaatteissa pitäen marttyyriuden palmua enkelin tuodessa hänelle ruususeppelettä. Rodrigon muistopäivää vietetään katolisessa kirkossa 13. maaliskuuta, samana päivänä kuin hänen kanssaan kuolleen pyhän Salomon Cordobalaisen muistopäivää.

## Lähteet
Puolan Augsburgin tunnustuksen evankelinen kirkko

**Puolan Augsburgin tunnustuksen evankelinen kirkko** () on luterilainen kirkko, joka toimii Puolassa. Kirkon jäsenmäärä on 61&nbsp;270.

## Historia
Luterilainen uskonpuhdistus levisi varhain Puolan alueelle. Sen saapumisreittinä toimi Itä-Preussi, jossa saksalaiset ja puolalaiset elivät hyvissä keskinäisissä väleissä. Itä-Preussin luterilainen kirkko käytti puolaa jumalanpalveluskielenä 1800-luvulle asti. Vastauskonpuhdistus oli kuitenkin voimakas ja hävitti suurimman osan Puolaan syntyneestä luterilaisuudesta. Puolan jako vuonna 1795 Venäjän, Itävallan ja Preussin kesken muutti jälleen alueen uskonnollista tilannetta. Suuria luterilaisia seurakuntia syntyi kaupunkeihin. Preussin hallitsemassa osassa Puolaa vahvoja luterilaisia seurakuntia syntyi Sleesian alueelle. Puolan itsenäistyessä vuonna 1918 sen alueella toimi seitsemän eri evankelista kirkkoa, jotka olivat pääosin luterilaisia. Niihin kuului noin 500&nbsp;000 jäsentä. Toisen maailmansodan aikana monia pastoreita pidätettiin ja vietiin keskitysleireille. Vuoden 1945 jälkeen luterilaisten määrä putosi noin 80&nbsp;000:een Saksaan suuntautuneen muuttoliikkeen vuoksi.

## Nykytilanne
Kirkolla on 61&nbsp;270 jäsentä. Hiippakuntia on kuusi ja seurakuntia 133. Lähes puolet kirkon jäsenistä elää Sleesiassa Cieszynin alueella. Pienempiä yhteisöjä löytyy Ylä-Sleesian ja Masurian alueilla. Muualla maassa luterilaiset seurakunnat sijaitsevat suurissa kaupungeissa, ja niiden jäsenmäärä vaihtelee hyvin pienestä muutamiin tuhansiin.

## Lähteet

## Aiheesta muualla

*Kirkon kotisivut
Gregory Winter

**Gregory Paul Winter** (s. 14. huhtikuuta 1951 Leicester, Britannia) on brittiläinen biokemisti. Winter tunnetaan vasta-aineisiin liittyvistä tutkimuksistaan ja useiden lääkinnälliseen käyttöön soveltuvien vasta-aineiden kehittämisestä. Winter sai Nobelin kemianpalkinnon vuonna 2018 ja hän jakoi sen Frances Arnoldin ja George Smithin kanssa.

## Elämä ja ura
Lapsuutensa Winter vietti Ghanassa, missä hänen isänsä toimi ranskan kielen professorina. Biokemiaa hän opiskeli Cambridgen yliopistossa ja valmistui tohtoriksi vuonna 1977. Hänen väitökirjatutkimuksensa koski *Bacillus stearothemophilus* -bakteerin tryptofanyyli-tRNA-syntaasientsyymiä. Winter vietti vuoden 1982 Kanadassa, missä hän tutki entsyymejä. Palattuaan Cambridgeen Winter alkoi tutkia vasta-aineita César Milsteinin ehdotuksesta.

Winterin tärkeimmät tutkimukset kohdistuivat niin kutsuttuihin humanisoituihin vasta-aineisiin. George Smithn kehittämällä niin kutsutulla faaginäyttötekniikalla pystyttiin bakteriofagien avulla tuottamaan hiirien vasta-aineita. Näiden jyrsijöiltä peräisin olevian vasta-aineiden ongelmana kuitenkin on, että ne eivät aina ole yhteensopivia ihmiselimistön kanssa. Tämä johtuu siitä, että vasta-aineiden rakenteessa on peptidisilmukoita, joita vasta-aineet käyttävät tarttumiseen toisiin molekyyleihin, ja nämä rakenteet ovat erilaisia ihmisillä ja hiirillä. Winter kehitti tekniikan, jolla faaginäytön ja suunnatun evoluution avulla nämä rakenteet saatiin vastaamaan ihmisen vasta-aineita. Näin kehitettiin ensimmäiset humanisoidut vasta-aineet. Ensimmäinen lääkinnällisiin käyttöön hyväksytty vasta-aine on adalimumabi, jota käytetään reuman hoidossa.

Winter on toiminut tutkimusohjelmajohtajana Cambridgen yliopiston laboratoriossa Medical Research Council’s Laboratory of Molecular Biology vuodesta 1981 alkaen. Vuosina 2006&ndash;2011 hän toimi sen varajohtajana. Gregory Winter on perustanut kolme lääkinnällisten vasta-aineiden tuotantoon keskittyvää yritystä: Cambridge Antibody Technology vuonna 1989, Domantis vuonna 2000 ja Bicycle Therapeutics vuonna 2009. Winter on ollut Royal Societyn jäsen vuodesta 1990 ja hän sai arvonimen sir vuonna 2004. Winterille on myönnetty useita tunnustuksia ja palkintoja esimerkiksi Colworth Medal vuonna 1986, Louis-Jeantet-palkinto lääketieteessä vuonna 1989 Royal Societyn Royal Medal vuonna 2011 ja Thaimaan kuningashuoneen myöntämä Prince Mahidol Award vuonna 2016.

## Lähteet
Pelageja (artisti)

**Pelageja Sergejevna Telegina** (ven. Пелаге́я Серге́евна Теле́гина, o.s. Hanova (ven. Ханова), s. 14. heinäkuuta 1986 Novosibirsk, Neuvostoliitto) on venäläinen laulaja, Pelageja-nimisen yhtyeen perustaja ja solisti. Hän esittää venäläisiä kansanlauluja, romanssimusiikkia ja yhtyeen omaa tuotantoa.

## Elämä ja ura
Pelageja Hanova syntyi taiteelliseen perheeseen. Hänen äitinsä oli laulaja ja teatteriohjaaja sekä ohjaamisen ja näyttelemisen opettaja. Ensimmäistä kertaa Pelageja esiintyi lavalla nelivuotiaana. Kahdeksan vuoden iässä hän pääsi ilman pääsykokeita Novosibirskin konservatorion musiikkikouluun.

Kun Pelageja oli yhdeksänvuotias, hän osallistui Utrennjaja zvezda (Aamutähti) -nimiseen lasten ja nuorten  laulukilpailuun ja voitti sen.
Kymmenen vuoden iässä Pelageja solmi sopimuksen Feelee Records -levy-yhtiön kanssa ja muutti Moskovaan. Hän opiskeli musiikkia Gnesin-musiikkiakatemiassa ja kävi musiikki- ja tanssipainotteista koulua nro 1113. 
Pelageja valmistui koulusta tavallista nopeammin, 14-vuotiaana, ja pääsi opiskelemaan Venäjän teatteritaiteen akatemiaan näyttämötaiteen linjalle. Hän valmistui erinomaisin arvosanoin vuonna 2005. Samoihin aikoihin perustettiin Pelageja-niminen etno-folk-rock-yhtye.

Vuosina 2012–2014 Pelageja toimi Venäjän The Voice -ohjelman (ven. Голос) tähtivalmentajana ja vuosina 2014–2016 sekä 2018 hän valmensi formaatin lasten versiossa The Voice Kids (ven. Голос. Дети). 

## Diskografia
1999 — Любо! (Ljubo!), single

2003 — Пелагея (Pelageja)

2006 — Сингл (Singl), single

2007 — Девушкины песни (Devuškiny pesni)

2009 — Сибирский драйв (Sibirski draiv), konserttitaltiointi (DVD ja CD)

2010 — Тропы (Tropy)

## Palkinnot
Pelageja palkittiin vuoden 1996 parhaana venäläisen kansanlaulun esittäjänä (Лучший исполнитель народной песни в России 1996 года).

Vuonna 2014 Ingušian tasavallan presidentti Junus-bek Jevkurovin päätöksellä Pelagejalle myönnettiin ansioituneen kulttuuritoimijan arvonimi (Заслуженный работник культуры Республики Ингушетия) tunnustuksena merkittävästä Ingušian kulttuurin hyväksi tehdystä työstä.

Vuonna 2015 Pelageja voitti Parhaan folk-musiikin esittäjän palkinnon Venäjän kansallisessa musiikkigaalassa. 

## Yksityiselämä
Vuonna 2010 Pelageja Hanova meni naimisiin ohjaaja Dmitri Jefimovitšin kanssa. Heidän liittonsa kesti kaksi vuotta. Pelageja ja jääkiekkoilija Ivan Telegin avioituivat 16. kesäkuuta vuonna 2016.

## Aiheesta muualla
* www.pelagea.ru
* www.24smi.org
Torgeir Skare Thygesen

**Torgeir Skare Thygesen** (s. 18. heinäkuuta 1989) on norjalainen maastohiihtäjä. Hänen seuransa on Rustad IL.

Thygesen on kilpaillut maailmancupissa kahdessa kilpailussa Lillehammerissa joulukuussa 2013. 7. joulukuuta 2013 hän oli 50:s 15 kilometrin perinteisen hiihtotavan kilpailussa, ja seuraavana päivänä hän oli mukana viestissä kahdeksanneksi sijoittuneessa Norjan nelosjoukkueessa.

Skandinavia Cupissa Thygesenin paras sijoitus on kuudes sija 15 kilometrin vapaan hiihtotavan kilpailussa Vuokatissa 18. joulukuuta 2011.

Thygesen oli 2. joulukuuta 2017 toinen Ski Classics -sarjaan kuuluvassa La Sgambeda -hiihdossa.

## Lähteet
Yhdysvaltain presidentinvaalit 1848

**Yhdysvaltain presidentinvaalit 1848** olivat 16:nnet Yhdysvaltain presidentinvaalit. Vaalit järjestettiin 7. marraskuuta 1848. Meksikon–Yhdysvaltain sodan jälkiseurauksena kenraali Zachary Taylor whig-puolueesta voitti senaattori Lewis Cassin demokraattisesta puolueesta. Vaalit olivat ensimmäiset, jotka järjestettiin yhtä aikaa kaikissa osavaltioissa, ja ensimmäisen kerran lakisääteisesti tiistaina.

Vaaleihin osallistui ensimmäistä kertaa Free Soil Party, joka vastusti orjuuden laajentamista uusiin osavaltioihin. Puolue ei saanut yhtään valitsijamiesääntä, vaikka onnistui saamaan yli 10 prosenttia äänistä.

## Ehdokkaat
### Whig

### Demokraatit

## Tulokset
Yhdysvaltain presidentinvaalit 1848
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[Zachary Taylor]]**
| style="text-align:left;" | Whig
| style="text-align:left;" | Louisiana
| 1&nbsp;361&nbsp;393
| 47,3
| 163
|-
| style="background-color:" |
| style="text-align:left;" | Lewis Cass
| style="text-align:left;" | Demokraatit
| style="text-align:left;" | Michigan
| 1&nbsp;223&nbsp;460
| 42,5
| 127
|-
| style="background-color:#CCCC66;" |
| style="text-align:left;" | Martin Van Buren
| style="text-align:left;" | Free Soil
| style="text-align:left;" | New York
| 291&nbsp;501
| 10,1
| 0
|-
|}

## Lähteet

## Aiheesta muualla
* Geoelections - Kartta vuoden 1848 presidentinvaalien annetuista äänistä
Tanhurinteen tanssilava

**Tanhurinteen tanssilava** oli Korson työväenyhdistyksen vuonna 1960-1966 toiminnassa ollut tanssilava Vantaan Korsossa. Tanhurinteen valmistumisen myötä tanssiaisten järjestäminen muodostui yhdistyksen pääasialliseksi toimintamuodoksi ja Tanhurinteen toiminta sitoi 50-60 henkilöä. Rakennus vaurioitui vuonna 1965 Korson kapinana tunnettuna iltana. Tällöin poliisin keskeytetti Renegadesin esityksen, koska rukouslauantaina vallitsi tanssikielto ja tanssiaisten poikkeuslupa oli peruttu samana päivänä. Keskeytyksen vuoksi ilta päättyi mellakkaan. Tanhurinteen tanssilavatoiminta jouduttiin lopettamaan 1966 toiminnan tappiollisuuden, hiipuvan yleisösuosion ja vapaaehtoisten järjestäjien väsymisen takia.

## Rakentaminen
Helsingin maalaiskunta ryhtyi 1950-luvulla kaavoittaman Korson aluetta ja työväenyhdistyksen silloinen kiinteistö olisi jäänyt tiealueeksi. Yhdistyksen johtokunta ryhtyi 1959 etsimään paikka uudelle työväentalolle. Paikaksi valikoitui tontti jonka nimeksi annettiin Tanhurinne ja tanssilavan piirustukset tilattiin arkkitehti Matti Aaltoselta. Piirustukset valmistuivat 15.7.1959 ja tanssilavan avajaiset olivat juhannusaattona 19.6.1960 ja paikalla oli 500 henkeä. Tanssilavan avajaiset olivat 19.6.1960. Näyttämämötila valmistui 1961 jonka jälkeen laajennettiin keittiötä. Vuonna 1964 tanssipalvijonki uusittiin, jolloin ravintolatilaa laajennettiin ja tanssilattia uusittiin.

## Lähteet
*  
### Viitteet

## Aiheesta muualla
* Tanhurinteen Facebook -ryhmä
* Ilmakuva Tanhurinteen tanssilavan alueesta 1976
Airiston Helmi

**Airiston Helmi** on matkailu- ja majoituspalveluja tarjoava pöytälaatikkofirma, joka on perustettu vuonna 2007. Yritys on ostanut ympäri Suomea erilaisia tontteja, rakentanut niille ja jättänyt paikat jälkeensä. Yritys on myös ostanut saaria, joilta sen väitetään voivan valvoa Turun ja Naantalin satamiin johtavia syvävesiväyliä.  

Vuosina 2007–2014 yhtiö oli ostanut ja myynyt maaomaisuutta runsaalla yhdeksällä miljoonalla eurolla. Yritys sai poikkeuslupia ELY-keskukselta: esimerkiksi Ybbernäsin tila oli rakennuskiellossa, mutta poikkeuslupa heltisi. Ybbernäsiin rakennettiin myös helikopterikenttä vuonna 2011. Vuonna 2012 Ybbernäsiin tehtiin katselmus ja todettiin, että sitä rakennetaan vastoin lupia. Rakennustyöt keskeytettiin ja rakennustarkastaja ehdotti, että kunta olisi tehnyt tutkintapyynnön poliisille. Rakennuslautakunta äänesti ehdotuksen nurin. 

22. syyskuuta 2018 poliisi teki tullin kanssa ratsian Airiston Helmeen. Syynä oli talousrikostutkinta. Tarkempina nimikkeinä ovat törkeä rahanpesu, törkeä työeläkevakuutusmaksupetos ja törkeä veropetos. Rakennustarkastaja Sanna Simonen ei ole sanojensa mukaan havainnut tiloissa mitään tyhjiä tiloja ihmeellisempää. Etsinnässä löydettiin seitsemästä kassakaapista yhteensä 3,5 miljoonaa euroa käteistä rahaa.

Talouselämä-lehdissä heinäkuussa 2019 olleiden tietojen mukaan Airiston Helmen liiketoiminta ajetaan alas ja kaikki kiinteistöt myydään. Yhtiön taustalla toiminut liikemies Pavel Melnikov avustajansa mukaan kokee, ettei ole enää tervetullut Suomeen.

Selvitysten mukaan Melnikov omistaa useita yrityksiä Venäjällä ja Puolassa. Hänen pietarilainen yrityksensä myy lämminvesivaraajia ja vesijohtoja. Hän on mukana myös kiinteistöbisneksessä Moskovan alueella. Melnikovilla on Maltan passi, ja hän ilmoittaa kotipaikakseen Unkarin.

Keväällä 2022 uutisoitiin että vuoden 2021 lopussa vain yksi kiinteistö 11 kiinteistöstä oli enää myymättä. Marraskuussa 2022 uutisoitiin että viisi kiinteistöä 15 kiinteistöstä oli yhä myymättä. 

Turun hovioikeus kumosi huhtikuussa 2022 Airiston Helmi -yhtiön omistajan 3,5 miljoonan euron takavarikon. Poliisi palautti Pavel Melnikoville rahanpesuepäilyjen vuoksi takavarikoidut rahat. Airiston Helmen kiinteistöjä jäi yhä vakuustakavarikkoon lähes 2 miljoonan euron arvosta.

Syyttäjät nostivat kesäkuussa 2022 Airiston Helmi -yhtiön jutussa syytteet viidestä törkeästä veropetoksesta tai avunannosta törkeään veropetokseen, veropetoksesta, törkeästä kirjanpitorikoksesta ja törkeästä työeläkevakuutusmaksupetoksesta. Poliisi on epäillyt, että yhtiö on käyttänyt toiminnassaan pimeää työvoimaa ja välttänyt veroja ja työeläkevakuutusmaksuja yhteensä noin 2,85 miljoonaa euroa. Vastaajina tapauksessa on kahdeksan ihmistä ja yksi yhtiö. Yksi henkilöistä on venäläinen miljonääri Pavel Melnikov, joka oli Airiston Helmen pääomistaja.

Varsinais-Suomen käräjäoikeus tuomitsi helmikuussa 2025 Pavel Melnikovin 1,5 vuoden ehdolliseen vankeustuomioon törkeästä veropetoksesta ja törkeästä kirjanpitorikoksesta. Muiden syytteet se hylkäsi.

## Lähteet
Malkkimuseo

**Malkkimuseo** on Tampereella Kaakinmaan kaupunginosassa sijaitseva yksityinen taidemuseo, joka on perustettu vuonna 1991. Sillä on näyttelytila Klingendahlin vanhassa kutomo- ja kehräämörakennuksessa, osoitteessa Papinkatu 21. Malkkimuseo esittelee pääasiassa suomalaista nykytaidetta; perustana on galleristi Ismo Malkin ja taidemaalari Virpi Malkin kokoelma, joka keskittyy 1980–2000-lukujen taiteeseen. Kokoelmassa on yli 500 teosta.

Museo on avoinna sopimuksesta.

## Lähteet

## Aiheesta muualla
* Malkkimuseon kotisivut
Stellar

**Stellar** (, oli eteläkorealainen tyttöbändi, joka teki debyyttinsä 28. elokuuta 2011. Yhtyeen lopettamisesta ilmoitettiin 25. helmikuuta 2018. 

## Jäsenet
Yhtyeen jäsenet:
* Minhee (), oik. Joo Min-hee ()
* Hyoeun (), oik. Lee Hyo-eun ()
* Soyoung (), oik. Im So-young ()
* Youngheun ()

; Entiset jäsenet 
* Gayoung (), oik. Kim Ga-young ()
* Jeonyul (), oik. Jeon Yoo-ri ()
* Leeseul (), oik. Kim Lee-seul ()
* JoA (), oik. Cho Young-jin ()

## Julkaisut
### EP:t
* 
* 
* 

## Lähteet

## Aiheesta muualla
* Yhtyeen tiedot Melon-palvelussa
Katrinebergin kartano

**Katrinebergin kartano** () on Vantaan Seutulan kaupunginosassa sijaitseva kartanorakennus. Se on rakennettu vuoden 1800 tienoilla, mutta tarkka rakennusvuosi ei ole tiedossa. Kartano sijaitsee museoviraston kulttuurihistoriallisesti merkittäväksi luokittelemassa ympäristössä välillä Riipilä– Grips– Königstedt– Katrineberg.

## Historia
Helsingin maalaiskunta osti kartanon vuonna 1949. Kartanon tontille rakennettiin 1950-luvun lopulla Katriinan sairaalan ensimmäinen vaihe. Sairaala on sittemmin laajentunut.

Vuonna 1994 pihapiirin aittaan kunnostettiin Vantaan kaupungin avustuksella ja Museoviraston ohjauksessa partiolippukunta Kartanopartion kokoontumispaikka eli partiokolo, Tammimaja.

## Nykykäyttö
Useita vuosia hiljaiseloa viettänyt kartano kunnostettiin ja avattiin yleisölle kahviloineen vuonna 2016. Vuodesta 2017 lähtien Katrinebergin kartanon yhteydessä on toiminut kesäisin 4H-järjestön paikallisyhdistyksen hoidossa oleva kotieläinpiha.. 

## Kuvia

Katrinebergin kartano - Katrinankuja 5 - Seutula - Vantaa - 4.jpg|Kartano takapihan suunnasta.
Katrinebergin kartano - Katrinankuja 5 - Seutula - Vantaa - 5.jpg|Aitta.


## Lähteet

## Aiheesta muualla
Linnan kartano

**Linnan kartano** () on Vantaan Kivistön kaupunginosassa, linnuntietä noin 1,8 kilometriä Kivistön rautatieasemalta pohjoiseen (Seutulan suuntaan) sijaitseva, yksityisomistuksessa oleva kartano. Se sijaitsee Museoviraston kulttuurihistoriallisesti merkittäväksi luokittelemassa ympäristössä välillä Riipilä– Grips– Königstedt– Katrineberg.

## Lähteet
Olympic Order

**Olympic Order** on Kansainvälisen olympiakomitean myöntämä tunnustus. Sitä on jaettu vuodesta 1975 pronssisena, hopeisena ja kultaisena.   

Suomalaisista tunnustuksen ovat saaneet kultaisena Mauno Koivisto (1994) ja hopeisena Jukka Uunila (1982), Paavo Honkajuuri (1982), Kosti Rasinperä (1996), Matti Salmenkylä (1996), Paavo Komi (2001), Tapani Ilkka (2005), Peter Tallberg (postuumisti 2015.) sekä Risto Nieminen (2016).  

Tunnustus on peruttu vuonna 2022 Vladimir Putinilta, Dmitri Tšernyšenkolta ja Dmitri Kozakilta.  
## Lähteet

## Aiheesta muualla
* Luettelo Olympic Order -tunnustuksen saaneista Olympedia
Ritarilude

**Ritarilude** (*Lygaeus equestris*) on harvinainen, kookas, punamusta ludelaji.

## Koko ja ulkonäkö
Ritarilude on kookas, 8,0&ndash;14,0&nbsp;mm, pitkänomainen ludelaji. Väritys on räikeän punamusta ja värien rajat ovat terävät. Musta väri muodostaa aikuisen hyönteisen selkäpuolelle ristiä muistuttavan kuvion. Siipien mustassa kärkikalvossa on selvästi erottuva valkoinen laikku. Raajat ja tuntosarvet ovat mustat.

Hyvin yleinen ja laajalle levinnyt verilude (*Corizus hyoscyami*) muistuttaa ritariludetta jonkin verran.

## Levinneisyys
Ritarilude on laajalle levinnyt laji, jota tavataan suurimmassa osassa Etelä- ja Keski-Euroopassa sekä Skandinavian eteläosissa. Idässä levinneisyysalue ulottuu aina Kiinaan ja Venäjän kaukoitään asti. Suomessa ritariludetta tavataan ainoastaan Ahvenanmaalla, Turun saaristossa sekä lounaisrannikolla, ja se on kaikkialla hyvin paikoittainen.

Suomen lajiston uhanalaisarvioinnissa 2010 se on luokiteltu elinvoimaiseksi.

## Elintavat
Suomessa ritarilude esiintyy kuivilla ja kuumilla paikoilla, joissa kasvaa sen ravintokasvia, kalliokäärmeenpistonyrttiä (*Vincetoxicum hirundinaria*). Etenkin ensimmäiset nymfiasteet ovat täysin riippuvaisia käärmeenpistonyrtistä, aikuisia voi tavata satunnaisesti myös muilta kasveilta. Lude imee ravinnokseen kasvinesteitä kukinnoista ja siemenistä. Laji talvehtii aikuisena ja sopivaan talvehtimispaikkaan voi kerääntyä runsaasti yksilöitä.

Aikuisia luteita tavataan Suomessa elokuun alusta kesäkuulle.

## Lähteet

## Aiheesta muualla
* Laji.fi: Ritarilude (''Lygaeus equestris'')
* Prachtridderwants - Lygaeus equestris 
* ITIS: ''Lygaeus equestris''
Elias Kahra

**Elias (Eljas) Kahra** (14. tammikuuta 1857 Alavus – 14. helmikuuta 1942 Helsinki) oli suomalainen urkuri, musiikkipedagogi ja kapellimestari. 

Urkuri Elias Kahran vanhemmat olivat lukkari Elias Kahra ja Maria Rantala ja puoliso vuodesta 1887 Linda Sofia Silvén. Kahra kävi kansakoulukurssin 1872 ja suoritti urkurin tutkinnon Helsingissä 1874. Hän oli Suomalaisen oopperan palveluksessa 1875–1882 ja samalla Richard Faltinin ja Martin Wegeliuksen oppilaana pianonsoitossa ja musiikin teoriassa. Suomalaisten tuomiokirkkojen urkurinvirkoja varten Kahra suoritti tutkinnon 1891 Faltinille. Hän opiskeli Leipzigin konservatoriossa 1894–1895, toimi sotilaskapellimestarina Kuopiossa 1882–1902 ja laulunopettajana Kuopion lyseossa vuodesta 1888, vuoteen 1926 saakka. Kahra oli Kuopion Musiikinystäväin yhdistyksen orkesterin johtaja 1910–1918.  Kuopion kaupunki- ja maaseurakuntien urkurina Kahra toimi vuodesta 1891 aina vuoteen 1940 asti. Hänet tunnettiin myös säveltäjänä. Kahra oli kollegireistraattori vuodesta 1899 ja hänelle myönnettiin director cantus -arvonimi. 

## Lähteet
Kaalimato.com

**Kaalimato.com** on seksivälineitä myyvä internetissä toimiva seksikauppa. Verkkokaupan lisäksi Kaalimato.comilla on noutopiste Keravalla yrityksen omissa tiloissa. Verkkokaupassa on Kaalimato.comin edustamien merkkien lisäksi myynnissä myös brändin omia tuotteita. Kaalimato.comin omistaa Kentonec Oy. 

## Historia

Yrityksen perusti Yrjö Saarela vuonna 1962, jolloin se toimi nimellä Tmi Kenton. Yrityksen toimitilat sijaitsivat Arkadiankadulla Helsingissä. Tmi Kenton myi kondomeja postimyynnillä. Lokakuussa 1998 omistajaksi tuli Mika Nousiainen ja yrityksen nimeksi Kentonec Oy. Kaalimato.com verkkokauppa avautui vuonna 2005. Se toimii Klondyke-talossa Keravan Saviolla. Vuonna 2021 Kaalimato.com:n toimitusjohtaja Mikko Rosén valittiin Paytrailin äänestyksessä vuoden verkkokauppavaikuttajaksi.

## Media

Kaalimato.com tunnetaan aikuisille suunnatuista kaksimielisistä radiomainoksistaan. Osasta mainoksia on tehty lausuntopyyntöjä Mainonnan Eettiselle Neuvostolle, joka on ottanut asiaan kantaa. 

Kaalimato.com on ollut mukana järjestämässä naku-uinnin maailmanennätysyritystä osana Ilosaarirock-festivaalia. 

Vuoden 2017 Ilosaarirockissa tehtiin naku-uinnin maailmanennätys 789 naku-uimarin voimin. 

## Lähteet

## Aiheesta muualla

* Kaalimato.com verkkokauppa
Teijo Mäenpää

**Teijo Mäenpää** on Säkylän kunnanjohtaja. Hänet valittiin virkaansa vuonna 2009, aluksi kunnanjohtajan sijaiseksi Ennen kunnanjohtajan virkaansa Mäenpää toimi Säkylän kunnansihteerinä.

Koulutukseltaan Mäenpää on hallintonotaari. Hän harrastaa metsästystä.

## Lähteet
Jari Heiniluoma

**Jari Heiniluoma** (22. kesäkuuta 1964 Karvia – 15. joulukuuta 2022 Parkano) oli Parkanon kaupunginjohtaja. Hänet valittiin virkaansa vuonna 2013, kun hänen edeltäjänsä Jarkko Malmbergin valittiin Sastamalan kaupunginjohtajaksi. Heiniluoma voitti valtuuston vaalissa Kihniön kunnanjohtajan Petri Liukun äänin 16–11.

## Ura

Aikaisemmin Heiniluoma on toiminut neuvottelevana virkamiehenä kauppa- ja teollisuusministeriössä (2006–2007) ja ministeri Juha Korkeaojan (kesk.) erityisavustajana maa- ja metsätalousministeriössä (2003–2004). Keväällä 2011 hän oli elinkeinoministeri Mauri Pekkarisen (kesk.) poliittinen valtiosihteeri työ- ja elinkeinoministeriössä.

Heiniluoma toimi keskustan eduskuntaryhmän EU-sihteerinä vuosina 1996–2001 ja europarlamentaarikko Olli Rehnin erityisavustajana 1995–1996. Hän on työskennellyt myös maaseudun EU-tietokeskus Carrefour West Finlandin toiminnanjohtajana ja Maaseudun sivistysliiton opintosihteerinä.

Heiniluoma kuoli 58-vuotiaana nopeasti edenneeseen sairauteen.

## Lähteet
Tampereen suojeluskunta- ja lottamuseo

**Tampereen suojeluskunta- ja lottamuseo** on Tampereella Pirkanmaalla sijaitseva yksityinen sotahistoriallinen museo, joka on aloittanut toimintansa vuonna 2003. Sillä on näyttelytila Tammelan kaupunginosassa Väinölänkatu 2:n kellarikerroksessa, lähellä Tammelantoria. Museo esittelee Suomen itsenäistymisen vaiheita sekä suojeluskunta- ja lottajärjestöjen toimintaa 1920–1930-luvuilla. 
Näytteillä on myös sotiin ja marsalkka Mannerheim -perinteeseen liittyvää aineistoa. Museokokoelma on kerätty pääasiassa Pirkanmaan alueelta. Museota ylläpitää Tampereen Suojeluskunta- ja Lottamuseoyhdistys ry.

Museo toimii vapaaehtoisvoimin, ja se on avoinna sopimuksesta.

## Lähteet

## Aiheesta muualla
* Museon kotisivut
* Museon Facebook-sivut
* Museon kokoelmat Siiri-tietokannassa
Magnum P.I. (vuoden 2018 televisiosarja)

**Magnum P.I.** on yhdysvaltalainen Peter M. Lenkovin ja Eric Guggenheimin luoma draamasarja. Se on uudelleenkäynnistys 1980–luvulla esitetylle draamasarjalle *[[Magnum (televisiosarja)|Magnum]]*.

Sarjan esittäminen alkoi Yhdysvalloissa CBS-kanavalla 24. syyskuuta 2018.

Lenkov on vahvistanut, että *Magnum* ja poliisisarja *[[Havaiji 5-0]]* tulee saamaan useita crossover-jaksoja.

## Näyttelijät

## Tuotanto
CBS ilmoitti lokakuussa 2017 *Magnum*-sarjan palaamisesta televisioon uudelleenkäynnistyksen myötä. Pilottijakson tuottavat yhdessä CBS Studios ja Universal Television. Tammikuussa 2018 pilottijakso pääsi tuotantoon asti ja sen ohjaajaksi nimettiin Justin Lin.

Ensimmäisen kauden kuvaaminen alkoi heinäkuussa 2018 Hawaiian siunauksella.

Sarjan pilottijakso esitettiin vuoden 2018 Comic-Conissa ennen sarjan televisioensiesitystä.

## Lähteet

## Aiheesta muualla
* ''Magnum P.I.'' CBS.comissa 
*
Esa Sirviö

**Esa Sirviö** (s. 1969 Sotkamo) on Kotkan kaupunginjohtaja. Kotkan kaupunginvaltuusto valitsi Sirviön tehtävään seitsemän vuoden määräajaksi marraskuussa 2017, ja hän otti viran vastaan toukokuussa 2018. Toisella äänestyskierroksella Sirviö sai 27 ääntä ja vastaehdokkaana ollut Raision kaupunginjohtaja Ari Korhonen 24 ääntä. Tammelan kunnanjohtaja Kalle Larsson sai ensimmäisellä kierroksella yhdeksän ääntä. Lokakuussa 2024 Kotkan kaupunginvaltuusto valitsi Sirviön jatkokaudelle yksimielisesti. Sirviön virkasuhde on jatkossa toistaiseksi voimassa oleva.

Ennen Kotkan kaupunginjohtajan tehtäviä Sirviö toimi Mänttä-Vilppulan kaupunginjohtajana ja sitä ennen kunnanjohtajana Punkalaitumella ja Mouhijärvellä.

Sirviö on opiskellut kansantaloustiedettä Joensuun yliopistossa ja on koulutukseltaan yhteiskuntatieteiden maisteri.

## Rikosepäilyjä
Sirviötä epäillään loppukesästä 2025 tapahtuneista törkeästä rattijuopumuksesta ja ampuma-aserikoksesta, jotka hän myöntänyt. Hän sai niistä kirjallisen varoituksen Kotkan kapunginhallitukselta joulukuussa 2025. Hän oli virkavapaalla elokuun lopusta lokakuun loppuun 2025.

## Lähteet
Petri Liukku

**Petri Sami Tapani Liukku** (s. 1969 Parkano) on Kihniön entinen kunnanjohtaja. Hän toimi tehtävässä vuodesta 2007 joulukuuhun 2024. Koulutukseltaan Liukku on yhteiskuntatieteiden maisteri.

## Lähteet
Turkiskuoriaiset

**Turkiskuoriaiset** (*Attagenus*) on kovakuoriaisten suku. Siihen kuuluu liki 200 lajia. Sukuun kuuluu monia lajeja, jotka eroavat toisistaan selvästi esimerkiksi kokonsa ja tuntosarvien rakenteen osalta, mutta muutamien lajien erottaminen toisistaan on vaikeaa. Tämän suvun lajit erottaa muista suvuista siitä, että jalkojen ensimmäinen nivelväli on korkeintaan puolet toisesta, suun osat liikkuvat vapaasti, tuntosarvet ovat kolmiosaiset eikä niiden tyvellä ole kuoppaa.

Vyöturkiskuoriainen ja ruskoturkiskuoriainen ovat Suomessa haitallisia vieraslajeja.

## Suvun lajeja
*Pikiturkiskuoriainen (*Attagenus schaeferi*) 
*Mustaturkiskuoriainen (*Attagenus unicolor*) 
*Attagenus brunneus 
*Attagenus augustatus 
*Ruskoturkiskuoriainen (*Attagenus smirnovi*)
*Pilkkuturkiskuoriainen (*Attagenus pellio*) 
*Attagenus punctatus 
*Attagenus bifasciatus 
*Vyöturkiskuoriainen (*Attagenus woodroffei*) 
*Attagenus trifasciatus 

## Lähteet

## Aiheesta muualla
*Laji.fi: Turkiskuoriaiset (''Attagenus'')
*ITIS: Attagenus 
*Bug Guide: Genus Attagenus - Black Carpet Beetles 
*University of Michigan, Animal Diversity Web (ADW): Attagenus 
*Pherobase: Semiochemicals of Genus Attagenus
Tadžikistanin sisällissota

**Tadžikistanin sisällissota** käytiin vuosina 1992–1997 presidentti Emomali Rahmonia tukevien ja vastustavien joukkojen välillä. Sodassa kuoli eri arvioiden mukaan 25&nbsp;000 – 100&nbsp;000 ihmistä. 

Tadžikistan itsenäistyi hajoavasta Neuvostoliitosta syyskuussa 1991. Marraskuun 1991 vaaleissa presidentiksi valittiin entinen kommunistijohtaja Rahmon Nabijev. Oppositio koki tulleensa kaltoinkohdelluksi, ja aloitti mielenosoitukset pääkaupungissa. Hallituksen joukkojen avattua tulen mielenosoittajia kohti levottomuudet levisivät myös muualle maahan. Oppositio pakotti Nabijevin eroamaan ja otti vallan vähäksi aikaa, mutta marraskuussa 1992 Rahmon (silloinen Rahmonov) nousi valtaan venäläisten joukkojen tuella. Suuria joukkoja lähti maanpakoon Afganistaniin, ja rajaseudulla käytiin taisteluita islamilaisfundamentalistien ja venäläisten välillä. 

Vuonna 1994 saatiin aikaan aselepo ja kesäkuussa 1997 YK:n välittämä rauhansopimus, jota Venäjä ja Iran lupasivat turvata. Sodassa kuoli kymmeniätuhansia ihmisiä, ja puoli miljoonaa lähti kodeistaan.

Iranin on syytetty kouluttaneen opposition joukkoja, mutta se on kiistänyt syytökset.

## Lähteet
Hölmö nuori sydän

**Hölmö nuori sydän** on Selma Vilhusen ohjaama suomalainen draamaelokuva vuodelta 2018. Kirsikka Saaren oman romaaninsa pohjalta käsikirjoittama elokuva kertoo lähiönuorten romanssista, joka johtaa teiniraskauteen. Pääparia näyttelevät Jere Ristseppä ja Rosa Honkonen, ja muissa keskeisissä rooleissa nähdään Ville Haapasalo, Abshir Sheikh Nur, Pihla Viitala ja Katja Küttner.

*Hölmö nuori sydän* sai maailmanensi-iltansa Toronton kansainvälisen elokuvafestivaalin Contemporary World Cinema -esityssarjassa 8. syyskuuta 2018 nimellä *Stupid Young Heart*. Suomen teattereihin elokuva tuli 12. lokakuuta 2018, ja se sai 70&nbsp;000 katsojaa. Elokuva palkittiin parhaan käsikirjoituksen Jussi-palkinnolla. Se oli ehdolla myös parhaan elokuvan, ohjauksen, lavastussuunnittelun, pukusuunnittelun ja maskeeraussuunnittelun palkintoihin.

## Näyttelijät

## Vastaanotto

*Helsingin Sanomien* Leena Virtanen kirjoitti *Hölmön nuoren sydämen* nousevan kirkkaasti suomalaisten lähiökuvausten kärkeen: ”Se elää lähiömiljöössään luontevasti, rumentamatta tai kaunistelematta sitä mitenkään.” Hän sanoi elokuvan alkavan Vilhusen *[[Tyttö nimeltä Varpu]]* -elokuvan (2016) tavoin hieman hitaasti, mutta puhkeavan täyteen loistoonsa siinä vaiheessa, kun pääparin Lennin ja Kiiran elämät lähtevät haarautumaan eri suuntiin.

*Episodi*-elokuvajulkaisun Susanna Karhapään mukaan Itä-Helsingin lähiömaisemat lieveilmiöineen nousevat elokuvassa selvemmin esiin kuin elokuvassa *Tyttö nimeltä Varpu*, jossa päähenkilön asuinpaikka oli sama. Hänestä Vilhusen ja Kirsikka Saaren yhteistyö toimii elokuvassa yhtä hyvin kuin Oscar-ehdokkuuden saaneessa lyhytelokuvassa *[[Pitääkö mun kaikki hoitaa?]]*.

*[[Film-O-Holic.com]]*-elokuvasivuston Juha Rosenqvistin mielestä elokuvan teeman yhtäkkinen vaihtuminen teiniraskaudesta äärioikeistoon tekee kokonaisuudesta vaikeasti hallittavan ja toimii huonommin kuin Saaren romaanissa. Kokonaisuutena *Hölmö nuori sydän* on hänestä kuitenkin tärkeä ja terävä ajankuva, jolla on paljon, ehkä liikaakin, sanottavaa.

## Lähteet
Inhimillisen Latvian puolesta

**Inhimillisen Latvian puolesta** (latv. *Par cilvēcīgu Latviju*) on latvialainen puolue.

## Historia

Latvijas Reģionu apvienība -puolueesta eronnut parlamentaarikko Artuss Kaimiņš perusti KPV LV:n toukokuussa 2016. Korruptionvastainen virasto KNAB pidätti Kaimiņšin parlamenttirakennuksessa kesäkuussa 2018 epäiltynä laittomasta puoluerahoituksesta. Heinäkuussa 2018 puolue sai 7&nbsp;% gallup-kannatuksen. KPV LV:n perustamisajatus oli, että hallituksen on oltava veronmaksajien ja kansalaisten palvelija ja että korruptio on kitkettävä. Kaimiņš oli värikäs hahmo jo LRA:han kuuluessaan. Hän on videokuvannut ja lähettänyt suorana lähetyksenä nauhoitteita Saeiman valiokunnista ja täysistunnoista. Kaimiņš on jäljitellyt Donald Trumpin retoriikkaa.

Puolueen vuoden 2018 parlamenttivaalien pääministeriehdokas Aldis Gobzems esitti kampanjassaan hallitsevan poliittisen eliitin korruptoituneena, elitistisenä ja valtaantakertuvana, joka ei välitä siitä, että suurin osa väestöstä elää köyhyydessä ja epätoivossa. Gobzems tekee Facebookiin päivittäin videoita, joissa hän kertoo, että viranomaiset ja media peittelevät valtavia väärinkäytöksiä. Hän on uhannut erottaa yleisradioyhtiön toimittajat, jotka eivät ole neutraaleja ja objektiivisia.

KPV LV sai vuoden 2018 parlamenttivaaleissa 120&nbsp;264 ääntä eli 14,25&nbsp;%	annetuista äänistä. Puolue sai 16 parlamentin 100 paikasta.

## Tavoitteet ja ideologia

KPV LV:n parlamenttivaaliteemat vuoden 2018 vaaleissa olivat esimerkillä johtaminen, radikaalit toimenpiteet ja vallan keskittäminen. Puolue muun muassa haluaa korvata ministeriöt joustavimmilla, projektiluontoisilla sihteeristöillä, puuttua terveydenhuollon ongelmiin ja päiväkotien jonoihin, aloittaa maassa nopea väestönkasvu, tehdä tuloverosta progressiivinen sekä uudistaa oikeuslaitoksen niin, että erityisen monimutkaisia juttuja lukuun ottamatta oikeusjutut ratkeavat vuoden sisällä.

Latvian yliopiston politiikan tutkija Janis Ikstensin mukaan ”KPV LV täyttää kaikki klassiset populistisen puolueen kriteerit” ja ”on oppikirjaesimerkki populismista”. Puolue ei ole oikeistolainen eikä vasemmistolainen, vaan perustuu ajatukseen, että kansa kärsii poliitikkojen huonosta työstä.

## Lähteet
IS Liigapörssi

**IS Liigapörssi** on jääkiekkopeli, jota pelataan netissä. Pelin omistaa Sanoma. Sanoma toteuttaa peliä yhdessä SM-liigan kanssa.

IS Liigapörssissä idea on valita kentällinen pelaajia (kolme hyökkääjää, kaksi puolustajaa ja yksi maalivahti) SM-liigan pelaajista. Pelaajat ansaitsevat pisteitä riippuen miten valitut pelaajat oikeasti pelaavat. LPP-pisteitä ansaitsee esimerkiksi kun pelaaja tekee maalin tai saa syöttöpisteen.

Pelissä on viisi jaksoa ja playoff-jakso. Yhden jakson hinta on halvimmillaan kolme euroa. 

## Historia
Pelin historia ulottuu vuoteen 1995, jolloin peliä pelattiin ensimmäisen kerran. Aluksi pelin tuloksia sai soittamalla palvelunumeroon. Vuonna 2000 pelattiin ensimmäinen täysi internet-kausi.

Vuonna 2007 peli siirtyi Sanomalle. 2013 peli sai Ville Järvisen isännöimän PörssiTV:n, jossa kerrotaan vinkkejä tulevalle kierrokselle. Peli on myös laajentunut samalla idealla esimerkiksi NHL-pörssiksi, nimeltään Hockey GM. Myös jalkapallosarjoista on luotu omia versioita. 

## Pelaaminen

#### Rekisteröinti
Liigapörssi on maksullinen peli, mutta peliin voi tutustua ilmaiseksi rajoitetusti 4 pelipäivän ajan. Koko jakson kestävä Liigapörssi-joukkue maksamaa 3 euroa per jakso.

#### Pelijaksot
Liigapörssissä on kuusi pelijaksoa: viisi runkosarjan aikana ja yksi playoffien aikana. Uusi jakso tarkoittaa uutta mahdollisuutta rakentaa joukkue.

#### Joukkue
Joukkueessa on kuusi pelaajaa: yksi maalivahti, kaksi puolustajaa, ja kolme hyökkääjää. Alkubudjetti on 2.000.000 euroa.

#### Pelaajahinnat
Hinnat määritellään joka jaksolle uudelleen ja ne muuttuvat jaksojen aikana pelaajan menestyksen, ja myynti- ja ostomäärän mukaan.

#### Pistelasku
Pisteitä saa erilaisista tapahtumista: maaleista, syötöistä ja voitoista. Maalivahdit saavat pisteitä torjunnoista ja otteluiden voitoista. Pisteitä vähennetään isoista jäähyistä, ja päästetyistä maaleista.

#### Pelaajavaihdot
Maksimissaan 20 vaihtoa per jakso. Vaihdot ovat mahdollisia ottelupäivien välissä. Kolmen euron Superpelimaksuun sisältyy 11 vaihtoa, ja lisävaihtoja voi ostaa kolmen vaihdon paketeissa. Hyperpelijoukkue jolla saa heti kaikki 20 vaihtoa, maksaa 9 euroa.

## Lähteet
Iberojet

**Iberojet** on Barcelo Groupin omistama espanja-portugalilainen lentoyhtiö. Se syntyi vuonna 2020 portugalilaisen Orbestin ja espanjalaisen Evelopin yhdistyessä. Yhtiö lentää loma- ja tilauslentoja.

## Laivasto
Yhtiön laivastoon kuului joulukuussa 2022 seuraavat koneet:

* 1kpl Airbus A320-200
* 3kpl Airbus A330-300
* 1kpl Airbus A330-900
* 2kpl Airbus A350-900

## Lähteet
Irtisanomissuoja

**Työntekijän irtisanomissuojalla** tarkoitetaan sitä, että työnantajalla täytyy olla painava ja asiallinen syy irtisanoa työntekijä. Näin työntekijää suojataan laittomalta työnantajan irtisanomiselta ja tämän takia lakiin on määritelty syyt, joiden täyttyessä työnantaja voi irtisanoa toistaiseksi voimassa olevan työsopimuksen.

Työsopimuksessa voi sopia irtisanomisajan pituudesta. Yleensä irtisanomisajat muodostuvat työsuhteissa työehtosopimusten mukaisesti. Työntekijä ja työnantaja voivat sopia kuitenkin työsuhteen alkaessa työehtosopimuksessa määritellystä irtisanomisajasta pidemmälle ulottuvat irtisanomisajan. Lain mukaan irtisanomisaika on oltava kuitenkin aina enintään kuusi kuukautta ja näin ollen sopimus pidemmästä irtisanomisajasta on mitätön. Laissa on kuitenkin lisäksi laadittu yleiset työnantajan irtisanomisajat, jos muuta ei ole sovittu.

Työnantajalla täytyy olla siis asiallinen ja painava syy työntekijän irtisanomiselle. Työntekijän irtisanomissyynä voidaan pitää työsuhteeseen olennaisesti kuuluvien velvoitteiden laiminlyöntiä tai rikkomista. Työnantajalla on myös irtisanomisoikeus, jos työntekijän henkilöön liittyvät työtekoedellytykset olennaisesti muuttuvat eikä työntekijä enää kykene selviytymään työtehtävistään. Työnantajan on kuitenkin annettava ensin työntekijälle varoitus, ennen lopullista irtisanomista, jotta työntekijällä on mahdollisuus korjata virheellinen toimintatapansa. Vakavan rikkeen kohdalla varoitusta ei kuitenkaan tarvita.

## Lähteet
GlobalFoundries

**GlobalFoundries** yhdysvaltalainen mikropiirivalmistaja, joka irtaantui AMD:stä vuonna 2009. Yritys sulautui Chartered Semiconductorin kanssa vuonna 2009. GlobalFoundries osti IBM:n piirivalmistuksen vuonna 2014.

## Historia
Vuonna 2007 Abu Dhabin emiraatin investointiyhtiö Mubadala Development oli yksi AMD:n osakkaista (8,1 prosentin osuudella) ja sai 55,6 prosentin osuuden GlobalFoundriesista investoimalla kuusi miljardia dollaria Advanced Technology Investment Company (ATIC) -yhtiön kautta. Loput 44,4 prosenttia GlobalFoundriesista jäi tuolloin AMD:lle.

Yhtiön toimitusjohtajaksi on valittu Thomas Caulfield vuonna 2018. Yrityksen omistaja on Mubadala Investment.

Yhtiö ilmoitti vuonna 2018 keskeyttävänsä 7LP (7 nanometrin) valmistusprosessin kehityksen.

Vuonna 2023 kerrottiin, että GlobalFoundries ja STMicroelectronics saavat 7,4 miljardia euroa EU:n rahoitusta Crollesiin Ranskaan rakennettavalle tehtaalle.

Vuonna 2024 kerrottiin yhtiön saavan 1,5 miljardia rahoitusta Yhdysvaltain hallinnolta tuotannon jatkumiseen. Aiemmin kerrottiin, että yhtiön asiakkaat ovat siirtymässä 10 nanometrin tekniikkaan nopeammin kuin yhtiössä on ennakoitu. GlobalFoundries on aiemmin lopettanut seitsemän nanometrin tekniikan kehittämisen.

Tammikuussa 2025 kerrottiin IBM:n ja GlobalFoundriesin sopineen toisiaan vastaan nostetut kanteet. Kyseessä oli miljardien dollarien arvoisia kanteita, joista ensimmäinen nostettiin vuonna 2021.

## Lähteet
LaeppaVika

**LaeppaVika** on kesällä 2012 perustettu suomalainen YouTube-kanava. Se on ollut yksi suosituimpia suomenkielisiä videopeleihin keskittyviä YouTube-kanavia ja ylipäänsä Suomen suosituimpia kanavia. LaeppaVika on vuonna 2024 alkanut tuottamaan myös englanninkielistä sisältöä. Pääasiassa sisältöä tuotetaan suoratoistopalvelu Twitchissä, mutta YouTube-kanavalla julkaistaan usein kuukausittaisia parhaat palat -tyylisiä koosteita suoratoistolähetyksistä. Kanavaa ylläpitää turkulainen Justus Jokinen, joka tunnetaan käyttäjänimeltään Rauski. Hän oli aiemmalla henkilökohtaisella Raumoogle-kanavallaan Suomen ensimmäisiä videopeliaiheisia tubettajia. 

Kanavan tyyli on humoristinen ja sisältö on pääasiassa peliaiheista. Kanavalla oli tammikuussa 2026 300&nbsp;000 tilaajaa ja yli 135 miljoonaa näyttökertaa.

Vaikka LaeppaVika tuottikin alkujaan sisältöä paljolti ryhmänä, niin nykypäivänä Jokinen tuottaa sisältöä pääosin itsekseen, mutta suoratoistolähetyksissä nähdään ajoittain hänen tuttaviaan pelaamassa erilaisia moninpelejä.

Kanavan entisistä jäsenistä ainakin Fisu on tehnyt myös omaa sisältöä Youtube- ja Twitch-kanavilleen.

## Ryhmän jäsenet
LaeppaVika-kanava koostui alkujaan kuusihenkisestä ryhmästä, mutta Jokista lukuun ottamatta muut ryhmän jäsenet ovat jääneet pois kanavan toiminnasta. 
* Rauski (*oik*. *Justus Jokinen*)
* Fisu 
* Zappis (*oik. Joonas Alakurtti)*
* Prototailz
* Retris
* Keimo (Ciikei)

## Lähteet